Šudík, Tomáš, poslanec NR SR (2021-09-30):
Ďakujem za slovo, pán predsedajúci. Ešte v úvode, že mám pripravený pozmeňujúci návrh asi na desať strán, tak ho budem čítať možno pol hodinky, tak by ste sa vedeli naňho pripraviť. Tak, vážení kolegovia, mám pozmeňujúci návrh poslanca Národnej rady Slovenskej republiky Tomáša Šudíka k vládnemu návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 563). 1. V čl. 1 bod 1 znie: Prvé... „1. V § 4 za ods. 1 sa dopĺňa písm. c), ktoré znie: c) každý prenajímateľ objektu, správca administratívneho alebo obchodného centra, ktorý plní prenesenú poplatkovú povinnosť a poplatníka17a) a zároveň zabezpečuje zhromažďovanie vytriedenie zložiek komunálnych odpadov z iných zdrojov svojich nájomcov na základe zmluvy.“ Poznámka pod čiarou k odkazu 17a) znie: „17a) § 77 ods. 2 písm. c) zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.“ 2. V čl. 1 bod 7 znie: „7. § 16 sa dopĺňa ods. 12, ktorý znie: (12) Ten, kto vykonáva triedený zber komunálnych odpadov z obalov a komunálnych odpadov z neobalových výrobkov je povinný a) zasielať ministerstvu a príslušnej organizácii zodpovednosti výrobcov pre obaly, s ktorou má uzatvorenú zmluvu podľa ods. 3, údaje 1. kalendárny štvrťrok najneskôr do konca druhého mesiaca nasledujúceho po uplynutí kalendárneho štvrťroka v súlade s vykonávacím predpisom, 2. kalendárny rok najneskôr do 30. júna kalendárneho roka v súlade s vykonávacím predpisom, b) zverejňovať na svojom webovom sídle do 31. augusta a do 28. februára kalendárneho roka za predchádzajúce kalendárne polroky údaje ustanovené vo vykonávacom predpise.“ Tento bod nadobúda účinnosť 1. januára 2022, čo sa premietne do čl. upravujúceho účinnosť zákona. 3. V čl. 1 bode 12 § 27 ods. 16 sa za slovo „odoslať“ vkladajú slová „preukázateľným spôsobom“. 4. V čl. 1 sa za bod 13 vkladajú nové body 14 až 17, ktoré znejú: 14. V § 28 ods. 4 písm. p) sa slová „podľa ods. 10“ nahrádzajú slovami „ustanovenom vo vykonávacom predpise“. 15. V § 28 ods. 4 písm. z) sa slová „podľa ods. 9 písm. c), d), f) až h)“ nahrádzajú slovami „v rozsahu ustanovenom vykonávacím predpisom“ a slová „konca mesiaca nasledujúceho“ sa nahrádzajú slovami „troch mesiacov“. 16. V § 28 ods. 9 znie: (9) Organizácia zodpovednosti výrobcov je povinná doručiť ministerstvu v ustanovenom rozsahu správu o činnosti organizácie zodpovednosti výrobcov za predchádzajúci kalendárny rok. 17. V § 28 ods. 10 sa slová „rozsahu písm. c), d), f) až h) j) a k)“ nahrádzajú slovami „v ustanovenom rozsahu“. Nasledujúce body sa primerane prečíslujú. Tieto body nadobúdajú účinnosť 1. januára 2022, čo sa premietne do článku upravujúceho účinnosť zákona. 5. V čl. 1 sa vypúšťa bod 16, nasledujúce body sa primerane prečíslujú. 6. V čl. 1 bod 31 znie: „31. § 81 sa dopĺňa ods. 27, ktorý znie: (27) Ten, kto vykonáva triedený zber odpadu z obalov a odpadu z neobalových výrobkov v obci, je povinný tento odpad dotriedený na úroveň ustanovenú vo vykonávacom predpise poskytnúť na materiálové zhodnotenie najmenej dvom zariadeniam oprávneným na recykláciu daného druhu dotriedeného odpadu. Ak tieto zariadenia na recykláciu odmietnu prijať takto dotriedený odpad, vydajú o tom písomné potvrdenie, na základe ktorého môže byť odpad energeticky zhodnotený. 7. V čl. 1 v bode 35 § 90 ods. 3 písm. b) v 4. bode sa za slová „§ 94 ods. 3 písm. c) až h)“ nahrádzajú slovami „§ 94 ods. 3 písm. c) a f)“. 8. V čl. 1 bod 65 znie: 65. V § 105 ods. 3 písm. m) sa za slová „sadzby pre určenie nákladov na zabezpečovanie triedeného zberu a zhodnotenie odpadov z obalov a odpadov z neobalových výrobkov“ nahrádzajú slovami „podrobnosti o výške ekonomicky oprávnených výdavkov na zabezpečenie triedeného zberu a zhodnotenie odpadov z obalov a odpadov z neobalových výrobkov“. A na konci sa vkladá čiarka a pripájajú sa tieto slová: „podrobnosti o minimálnej úrovni dotriedenia odpadov z obalov a odpadov z neobalových výrobkov, ktoré sú súčasťou oddelenia vyzbieraných zložiek komunálnych odpadov, podrobnosti k zasielaniu a zverejňovaniu podľa § 16 ods. 12, podrobnosti k zasielaniu a zverejňovaniu Správy o činnosti organizácie zodpovednosti výrobcov podľa § 28 ods. 4 písm. n) a p) a ods. 9 a 10,“. 9. V čl. 1 sa za bod 65 vkladá nový bod 66, ktorý znie: „66. V § 105 ods. 4 písm. b) sa nad slovo „komisie“ umiestňuje odkaz 140a). Poznámka pod čiarou k odkazu 140a) znie: „140a) Napríklad vykonávacie rozhodnutie Komisie Európskej únie 2019/1885 zo 6. novembra 2019, ktorým sa stanovujú pravidlá výpočtu, overovania a nahlasovania údajov o skládkach komunálneho odpadu v súlade so smernicou Rady 1999/31/ES,  ktorým sa zrušuje rozhodnutie Komisie 2000/738/ES; vykonávacie rozhodnutie Komisie Európskej únie 2019/1004 z 7. 6. 2019, ktorým sa stanovujú pravidlá výpočtu, overovania a nahlasovania údajov o odpade v súlade so smernicou EP a Rady 2008/98/ES a ktorým sa zrušuje vykonávacie rozhodnutie Komisie C 2012/2384.“ Nasledujúce body sa primerane prečíslujú. Tento bod nadobúda účinnosť 1. novembra 2021, čo sa premietne do článku upravujúceho účinnosť zákona. 10. V čl. 1 bod 68 znie: „68. V § 107 písm. r) znie: r) udeľuje súhlas na vykonávanie prípravy na opätovné použitie a súhlas na vydávanie prevádzkového poriadku zariadenia na zhodnocovanie odpadov vykonávajúceho činnosť prípravy na opätovné použitie,“. 11. V čl. 1 sa za bod 79 vkladá nový bod 80, ktorý znie: „80. V § 135eb ods. 7 a 8 sa číslo „2021“ nahrádza číslom „2022“. Nasledujúce body sa primerane prečíslujú. Tento bod nadobúda účinnosť 1. novembra 2021, čo sa premietne do článku upravujúceho účinnosť zákona. 12. V čl. I bode 80 sa § 135i dopĺňa ods. 5, ktorý znie: „(5) Rozhodnutia vydané podľa § 97 ods. 1 písm. w) a x) podľa tohto zákona v znení účinnom do 31. októbra 2021 zostávajú v platnosti.“ 13. V čl. 1 sa za bod 80 vkladá nový bod 81, ktorý znie: 81. Za § 135i sa vkladá § 135j, ktorý vrátane nadpisu znie: „§ 135j Prechodné ustanovenia k úpravám účinným od 1.januára 2022 (1) Ten, kto vykonáva triedený zber komunálnych odpadov a obalov z komunálnych odpadov a neobalových výrobkov, je povinný zasielať ministerstvu a príslušnej organizácii zodpovednosti výrobcov pre obaly, s ktorou má uzatvorenú zmluvu podľa § 16 ods. 3, údaje podľa § 16 ods. 12 písm. a) druhého bodu prvýkrát za kalendárny rok 2022 do 30. júna 2023. (2) Organizácia zodpovednosti výrobcov plní povinnosti podľa § 28 ods. 4 písm. n) a p) za kalendárny rok 2021 podľa doterajších právnych predpisov.“ Nasledujúce body sa primerane prečíslujú. Tento bod nadobúda účinnosť 1. novembra 2021, čo sa premietne do článku upravujúceho účinnosť zákona. 14. V čl. 1 bod 81 znie: 81. Príloha č. 3 časť III sa dopĺňa deviatym bodom, ktorý znie: „9. Ak ide o OZV pre obaly, mieru recyklácie odpadov z plastových obalov, najmenej vo výške na rok 2022 40%, na rok 2024 34%, na rok 2025 35%, na rok 2027 36%, na rok 2030 42%. Mieru recyklácie kovových obalov, najmenej vo výške na rok 2022 až 2024 51%, mieru recyklácie hliníkových obalov, najmenej vo výške rok 2025 11 %, na rok 2030 31 %.“ Tento bod nadobúda účinnosť 1. januára 2022, čo sa premietne do článku upravujúceho účinnosť zákona. 15. V čl. I sa za bod 81 vkladá nový bod 82, ktorý znie: 82. V prílohe č. 3 bod V znie: „V. Cieľ odpadového hospodárstva v oblasti komunálnych odpadov 1. Cieľom odpadového hospodárstva v oblasti komunálnych odpadov je do roku 2020 zvýšiť prípravu na opätovné použitie a recykláciu odpadov z domácností ako papier, kov, plasty a sklo a podľa možnosti z iných zdrojov, pokiaľ tieto zdroje obsahujú podobný odpad ako odpad z domácností, najmenej na 50 % podľa hmotnosti takéhoto odpadu vzniknutého v predchádzajúcom kalendárnom roku. 2. Cieľom odpadového hospodárstva v oblasti komunálnych odpadov je zvýšiť prípravu na opätovné použitie a recykláciu komunálneho odpadu do roku 2025 najmenej na 55 %, do roku 2030 najmenej na 60 % a do roku 2035 a najmenej na 65 % podľa hmotnosti komunálneho odpadu vzniknutého v predchádzajúcom kalendárnom roku. Pravidlá výpočtu dosahovania cieľov na účely notifikácie vo vzťahu k Európskej únii 2.1 Na účely výpočtu, či sa dosiahli stanovené ciele, sa vypočíta: a) hmotnosť komunálneho odpadu vzniknutého a pripraveného na opätovné použitie alebo recyklovaného v danom kalendárnom roku; b) hmotnosť komunálneho odpadu pripraveného na opätovné použitie ako hmotnosť výrobkov alebo zložiek výrobkov, ktoré sa stali komunálnym odpadom a pri ktorých sa vykonali všetky potrebné činnosti súvisiace s kontrolou, čistením alebo opravou, aby sa umožnilo opätovné použitie bez potreby ďalšieho triedenia alebo iného predbežného spracovania; c) hmotnosť recyklovaného komunálneho odpadu ako hmotnosť odpadu, ktorý po vykonaní všetkých potrebných kontrol, triedenia a iných prípravných činností na odstraňovanie odpadových materiálov, ktoré nie sú určené na ďalšie spracovanie a na zabezpečenie vysokej kvality recyklácie, vstupuje do činnosti recyklácie, pričom odpadové materiály sa znova spracujú na výrobky, materiály alebo látky. 2.2 Hmotnosť recyklovaného komunálneho odpadu sa meria v momente, keď odpad vstupuje do činnosti recyklácie. 2.3 Odchylne od bodu 2.2 možno hmotnosť recyklovaného komunálneho odpadu merať pri výstupe z akýchkoľvek triediacich činností za predpokladu, že: a) takýto výstupný odpad sa následne recykluje; b) hmotnosť materiálov alebo látok, ktoré sa odstránia ďalšími činnosťami pred recykláciou a následne sa nerecyklujú, nie je zahrnutá do hmotnosti odpadu nahláseného ako recyklovateľný. 2.4 Výpočet cieľov recyklácie vychádza z hmotnosti komunálneho odpadu, ktorý sa recykluje. Údaje o recyklovateľnom komunálnom odpade vychádzajú, sa získavajú predovšetkým z informačného systému, technických špecifikácií požiadaviek na kvalitu vytriedeného odpadu alebo priemernej miery strát v súvislosti s triedeným odpadom podľa rôznych druhov odpadu a rôznych postupov nakladania s odpadom. Priemerné miery strát sa použijú len v prípadoch, ak nie je možné inak získať spoľahlivé údaje, a vypočítavajú sa na základe pravidiel výpočtu stanovených v osobitnom predpise. 2.5 Na účely výpočtu, či sa dosiahli stanovené ciele, množstvo komunálneho biologicky rozložiteľného odpadu, ktorý sa spracúva aeróbne alebo anaeróbne, môže započítať do recyklovateľného odpadu, ak sa týmto spracovaním vytvára kompost, digestát alebo iný výstupný materiál s porovnateľným množstvom recyklovaného obsahu vo vzťahu k vstupu a ktorý sa má použiť ako recyklovateľný produkt, materiál alebo látka. V prípade, že výstupný produkt sa používa na pôde, môže sa započítať ako recyklovaný len vtedy, ak je výsledkom toho použitia prínos pre poľnohospodárstvo alebo zlepšenie životného prostredia. Od 1. januára 2027 sa započíta komunálny biologický odpad pri aeróbnom alebo anaeróbnom spracovaní ako recyklovaný len vtedy, ak bol vyzbieraný oddelene alebo bol triedený pri zdroji. 2.6 Na účely výpočtu, či sa dosiahli stanovené ciele, množstvo odpadových materiálov, ktoré prestali byt' odpadom v dôsledku prípravných činností ešte predtým, ako sa opätovne spracujú, možno započítať ako recyklovaný odpad, ak sú tieto materiály určené na ďalšie spracovanie na výrobky, materiály alebo látky určené na pôvodný účel alebo iné účely. Materiál, ktorý prestáva byt' odpadom, ktorý sa má použiť ako palivo alebo iný prostriedok na výrobu energie, alebo sa má spáliť, spätne zasypať alebo ukladať na skládky odpadov, sa však nesmie započítať k dosahovaniu cieľov v oblasti recyklácie. 2.7 Na účely výpočtu, či sa dosiahli stanovené ciele, sa môže zohľadniť recyklácia kovov vytriedených po spaľovaní komunálneho odpadu za predpokladu, že recyklované kovy spĺňajú určité kritériá kvality v súlade s osobitným predpisom160a). 2.8 Odpad zaslaný do iného členského štátu na účely prípravy na opätovné použitie recyklácie alebo spätného zasypávania sa započítava k dosahovaniu stanovených cieľov. 2.9 Odpad vyvezený do iného ako členského štátu Európskej únie na prípravu na opätovné použitie alebo recykláciu sa započítava k dosahovaniu stanovených cieľov, len ak a) sú splnené požiadavky uvedené v bode 2.4, b) vývozca môže dokázať, že zásielka odpadu spĺňa požiadavky podľa osobitného predpisu a c) spracovanie odpadu v inom ako členskom štáte Európskej únie prebehlo za podmienok, ktoré sú približne rovnocenné s požiadavkami relevantných právnych predpisov Európskej únie v oblasti životného prostredia. 3. Cieľom odpadového hospodárstva v oblasti komunálnych odpadov je do roku 2035 znížiť množstvo komunálneho odpadu zneškodneného skládkovaním najmenej na 10 % z celkového množstva vzniknutého komunálneho odpadu. Pravidlá výpočtu dosahovania cieľov na účely notifikácie vo vzťahu k Európskej únii 3.1 Na účely výpočtu, či sa dosiahli stanovené ciele, sa: a) hmotnosť komunálneho odpadu vzniknutého a uskladneného na skládku odpadov vypočítava v danom kalendárnom roku; b) hmotnosť odpadu pochádzajúceho zo spracovateľských činností pred recykláciou alebo iným zhodnotením komunálneho odpadu, ako je triedenie alebo mechanické biologické spracovanie, ktorý sa následne ukladá na skládku odpadov, zahrnie do hmotnosti komunálneho odpadu, ktorý sa vykazuje ako odpad ukladaný na skládku odpadov; c) hmotnosť komunálneho odpadu, ktorý vstupuje do spaľovacích zariadení na zneškodňovanie a hmotnosť odpadu vyprodukovaného činnosťami stabilizácie biologicky rozložiteľného podielu komunálneho odpadu s cieľom následného uskladnenia na skládku odpadov, sa vykazuje ako odpad uskladnený na skládku odpadov; d) hmotnosť odpadu vyprodukovaného počas recyklácie alebo iných činností zhodnocovania komunálneho odpadu, ktorý sa následne ukladá na skládku odpadov, sa nezahŕňa do hmotnosti komunálneho odpadu, ktorý sa vykazuje ako odpad ukladaný na skládku odpadov. 3.2 Údaje o množstve komunálneho odpadu zneškodneného skládkovaním vychádzajú predovšetkým z informačného systému. 3.3 Ak sa komunálny odpad zasiela do iného členského štátu alebo sa vyváža do iného ako členského štátu Európskej únie na účely ukladania na skládku v súlade s osobitným predpisom,160 b) započítava sa tento odpad do množstva odpadu uskladneného na skládku odpadov v súlade s bodom 3.1.“ Poznámky pod čiarou k odkazom 160a a 160b znejú: „160a) Vykonávacie rozhodnutie Komisie Európskej únie 2019/1004 z 7. 6. 2019, ktorým sa stanovujú pravidlá výpočtu, overovania a nahlasovania údajov o odpade v súlade so smernicou EP a Rady 2008/98/ES a ktorým sa zrušuje vykonávacie rozhodnutie Komisie C 2012/2384. 160b) Nariadenie Európskeho parlamentu a Rady (ES) č. 1013/2006 o preprave odpadu (Ú. v. EÚ L 190, 12. 7. 2006) v platnom znení.“ Nasledujúci bod sa primerane prečísluje. Tento bod nadobúda účinnosť 1. novembra 2021, čo sa premietne do článku upravujúceho účinnosť zákona. 16. V čl. I sa za bod 82 vkladá nový bod 83, ktorý znie: 83. Príloha č. 8a znie: „Prípustná miera znečistenia oddelenia zbieranej zložky komunálneho odpadu v zbernej nádobe podľa § 59 ods. 9 je Rok Prípustná miera znečistenia 2019 do 45 % vrátane 2020 do 40 % vrátane 2021 do 35 % vrátane 2022 do 30 % vrátane 2023 do 25 % vrátane 2024 a nasledujúce roky do 20 % vrátane.“ Tento bod nadobúda účinnosť 1. januára 2022, čo sa premietne do článku upravujúceho účinnosť zákona. 17. Za čl. IV sa vkladá nový čl. V, ktorý znie: „Čl. V Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení zákona č. 275/2007 Z. z., zákona č. 454/2007 Z. z., zákona č. 287/2009 Z. z., zákona č. 117/2010 Z. z., zákona č. 145/2010 Z. z., zákona č. 258/2011 Z. z., zákona č. 408/2011 Z. z., zákona č. 345/2012 Z. z., zákona č. 448/2012 Z. z., zákona č. 39/2013 Z. z., zákona č. 180/2013 Z. z., zákona č. 314/2014 Z. z., zákona č. 128/2015 Z. z., zákona č. 125/2016 Z. z., zákona č. 312/2016 Z. z., zákona č. 142/2017 Z. z., zákona č. 177/2018 Z. z., zákona č. 460/2019 Z. z., zákona č. 74/2020 Z. z. a zákona č. 198/2020 Z. z. sa dopĺňa takto: V prílohe č. 8 časti 9 Infraštruktúra položka 10 znie: Pol. číslo Činnosť, objekty a zariadenia Prahové hodnoty Časť A (povinné hodnotenie) Časť B (zisťovacie konanie) 10. Zhromažďovanie odpadov zo železných kovov a z neželezných kovov a starých vozidiel – bez limitu – okrem zhromažďovania odpadov zo zálohovaných jednorazových obalov na nápoje z kovu – od 5000 t/rok.“ Nasledujúci článok sa primerane prečísluje. Nový článok V nadobúda účinnosť 1. novembra 2021, čo sa premietne do článku upravujúceho účinnosť zákona. Ďakujem, pán predsedajúci, skončil som.